|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Vyhlásením CHA Čenkov sa vytvorí legislatívny základ pre zabezpečenie ochrany biotopov európskeho významu v území, ktoré je súčasťou európskej sústavy chránených území Natura 2000. Vyhlásenie CHA Čenkov bude mať dlhodobý pozitívny vplyv na predmet ochrany územia - prioritné biotopy európskeho významu - Ls10 Panónske topoľové lesy s borievkou (91N0\*), Ls3.2 Teplomilné ponticko-panónske dubové lesy na spraši a piesku (91I0\*), Pi2 Suchomilné travinnobylinné porasty na vápnitých pieskoch (6120\*), Tr4 Panónske travinnobylinné porasty na pieskoch (6260\*), biotopy druhov európskeho významu: kosatec piesočný (*Iris arenaria*), jesienka piesočná (*Colchicum arenarium*), kunka červenobruchá (*Bombina bombina*), jašterica zelená (*Lacerta viridis*), fuzáč veľký (*Cerambyx cerdo*), roháč obyčajný (*Lucanus cervus*) a biotopy druhov národného významu: alkana farbiarska (*Alkanna tinctoria*), chvojník dvojklasý (*Ephedra distachya*), kurička sivastá (*Minuartia glaucina*), stavikrv piesočnatý (*Polygonum arenarium*), silenka dneperská (*Silene borysthenica*), kavyľ piesočný (*Stipa borysthenica*).  Za prioritné biotopy európskeho významu sa označujú biotopy, ktoré sú na území Európskej únie ohrozené vymiznutím a za ochranu ktorých má Európska únia osobitnú zodpovednosť. Vyhlásením CHA Čenkov budú nepriamo pozitívne ovplyvnené aj ďalšie zložky životného prostredia napr. pôda, voda a ovzdušie najmä na lokálnej úrovni.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Čenkov, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Predpokladá sa významné zlepšenie stavu organizmov - rastlín, živočíchov, biotopov, najmä však predmetu ochrany CHA Čenkov. Zachovanie alebo zlepšenie stavu predmetu ochrany je hlavným cieľom predkladaného materiálu. Hoci sú opatrenia prioritne zamerané na ochranu predmetu ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Čenkov | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd. Zlepšenie stavu predmetu ochrany územia priaznivo ovplyvní všetky zložky okolitého ekosystému.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Čenkov | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy. Zlepšenie stavu predmetu ohrany priaznivo ovplyvní všetky zložky okolitého ekosystému.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Čenkov | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy. Zlepšenie stavu predmetu ohrany priaznivo ovplyvní všetky zložky okolitého ekosystému. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Materiál bude mať pozitívny vplyv na chránené územia. Predpokladá sa významné zlepšenie stavu predmetu ochrany, ale aj ďalších organizmov - rastlín, živočíchov, biotopov vyskytujúcich sa v území. Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov. Vyhlásením CHA Čenkov sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do európskej sústavy chránených území Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územie Slovenska, ale pre Európsku úniu ako celok.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Čenkov | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  CHA Čenkov je zároveň územím európskeho významu a spolu s ďalšími územiami sústavy Natura 2000 prispieva k zachovaniu prírodného dedičstva členských krajín EÚ. Vyhlásenie CHA Čenkov tiež prispeje k vytváraniu rozsiahlej sústavy chránených území, ktorá v človekom narušenej krajine zabezpečuje relatívnu konektivitu území pre migrujúce druhy živočíchov. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |